钦定古今图书集成/明伦汇编/氏族典/第453卷 > 《廖用贤尚友录》 > 贡禹
## 钦定古今图书集成/明伦汇编/氏族典/第453卷 > 《廖用贤尚友录》 > 贡禹

按《汉书贡禹传》：“禹字小翁，琅琊人也。以明经絜行著
闻，征为博士、凉州刺史，病去官。复举贤良，为河南令。
岁馀，以职事为府官所责，免冠谢禹曰：‘冠一免，安可
复冠也’？遂去官。元帝即位，征为谏大夫。上言，天子纳
其忠。诏太仆减食谷马，水衡减食肉兽，省宜春下苑
以与贫民，罢角抵戏。迁光禄大夫。乞骸骨，不许。迁长”
信少府，代陈万年为御史大夫，数言得失。又奏“欲罢
郡国庙及定汉宗庙迭毁之礼。”未行卒，天子赐钱百
万，以其子为郎。